Р А З П О Р Е Ж Д А Н Е

№           				   25.01.2008 г.				гр.Левски

Председателят на Районен съд гр.Левски Евгения Рачева като разгледа административнонаказателната преписка вх.№6550/05.12.2007 г. на ЛРС и на основание събраните данни, във връзка с нея, и закона, за да се произнесе, взе предвид следното:
На 05.12.2007 г. в РС-Л. е постъпило писмо рег.№4675/03.12.2007 г. на началника на РПУ-Б., с което е изпратена част от административно-наказателната преписка по жалбата на И.Ш. срещу наказателно постановление (НП) №306/07 г.
Тъй като самото НП не е било сред материалите по преписката, председателят на съда е върнал жалбата на наказващия орган за окомплектоване с атакуваното постановление.
С писмо рег.№306/07 от 18.01.2008 г. на РПУ-Б., РС-Л. е уведомен, че НП е изискано от СДП-С., но все още не е получено в РПУ-Б.
На 25.01.2008 г. в РС-Л. е получено писмо рег.№306/07 от 23.01.2008 г. на началника на РПУ-Б., с което последният е изпратил въпросното НП.
Съдът, след като се запозна с приложеното копие от наказателното постановление, констатира следното:
Деянието е извършено на 14.09.2007 г., т.е. след като е влязло в сила изменението на ЗДвП от бр.51 от 2007 г. на ДВ. Според чл.189, ал.5 от ЗДвП не подлежат на обжалване наказателни постановления, с които е наложена глоба до 50,00 лв. включително.
Видно от наказателното постановление, за извършеното от Ш. нарушение му е наложено административно наказание глоба в размер на 30,00 лв.
При това положение следва извода, че наказателното постановление е влязло в сила на осн. чл.64, б.”а” от ЗАНН, жалбата на Ш. се явява процесуално недопустима и не следва да бъде образувано съдебно производство. 
С оглед изложеното, председателят на РС-Л.

Р А З П О Р Е Д И :

ОТКАЗВА на осн. чл.189, ал.5 от ЗДвП да образува а.н.дело по жалбата на И.Ш. от гр.С., ж.к.”И”, №, вх., ет., ап., ЕГН , срещу НП № от  г. на началника на РПУ-Б., поради недопустимост на съдебното производство.
РАЗПОРЕЖДАНЕТО подлежи на обжалване в 15-дневен срок пред Административен съд гр.Плевен, считано от съобщаването му на страните.

            		                	                                ПРЕДСЕДАТЕЛ: